**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo patvirtinimo**

2018 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 4 dalimi, 18 straipsnio 1 dalimi, Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 10, 13, 15, 23, 32 punktais ir atsižvelgdama į Vyriausybės atstovo Utenos apskrityje 2018 m. spalio 3 d. raštą Nr. 10-97 „Dėl informacijos pateikimo“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašą (pridedama).

2. Pripažinti netekusiu galios Molėtų rajono savivaldybės tarybos 2015 m. rugsėjo 24 d. sprendimą Nr. B1-206 „Dėl Molėtų rajono savivaldybės žmonių palaikų laidojimo ir kapinių lankymo, bei priežiūros tvarkos aprašo patvirtinimo”.

Savivaldybės meras